L 178/38 Den Europæiske Unions Tidende 5.7.2008 II (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 11. december 2007 om statsstøtte C 12/07 (ex N 799/06) som Den Slovakiske Republik har planlagt at yde til Glunz&Jensen s.r.o. (meddelt under nummer K(2007) 6045) (Kun den slovakiske udgave er autentisk) (EØS-relevant tekst) (2008/551/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første punktum, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret alle interesserede parter til at fremsætte deres bemærkninger i sagen i overensstemmelse med oven- nævnte bestemmelser (1) og under hensyntagen til disse bemærkninger, og ud fra følgende betragtninger: I. SAGSFORLØB (1) — Ved elektronisk anmeldelse af 29. november 2006, som Kommissionen  registrerede ved  modtagelsen  den 30. november 2006 under referencenummer A/39718, meddelte de slovakiske myndigheder i overensstemmelse med artikel 88, stk. 3, i EF-traktaten Kommissionen, at de havde til hensigt at yde regional ad hoc-investeringsstøtte til virksomheden Glunz&jensen s.r.o. (2) Den 26. januar 2007 blev der sendt en begæring om oplysninger (D/50360). De slovakiske myndigheder svarede ved brev af 20. februar 2007 (A/31585). ()) EUT C 189 af 14.8.2007, s. 2. (3) — Ved brev af 24. april 2007 (herefter benævnt »beslut- ningen om at indlede procedure i sagen«) informerede Kommissionen Slovakiet om, at den havde besluttet at indlede proceduren efter EF-traktatens artikel 88, stk. 2, over for den pågældende foranstaltning. (4) — Kommissionens beslutning om at indlede procedure i sagen blev offentliggjort i Den Europæiske Unions Tidende ?). Kommissionen  opfordrede — interesserede parter til at fremsætte deres bemærkninger. (5) — Kommissionen modtog ingen bemærkninger fra interes- serede parter eller fra Den Slovakiske Republik. Il. DETALJERET BESKRIVELSE AF FORANSTALTNINGEN I.1. Formålet med foranstaltningen (6) — Formålet med foranstaltningen er at fremme den regio- nale udvikling i Presov-regionen (i det østlige Slovakiet), der er et støtteberettiget område som omhandlet i EF- traktatens artikel 87, stk. 3, litra a), i overensstemmelse med det slovakiske regionale statsstøttekort (?), der fandt anvendelse på datoen for anmeldelsen, og hvori det regi- onale støtteloft er på 50 % udtrykt i nettosubventions- ækvivalent (NSÆ). ) Idem. () SK 72/2003 — Den Slovakiske Republik — »Regionalt statsstøtte- kort for Den Slovakiske Republik«, C(2004) 1757/7, 28.4.2004.